ગુજરાતી સમાચાર: રિઝર્વ બેન્ક ટૂંક સમયમાં MCLR સિસ્ટમ દૂર કરશે | Rbi May Soon Do Away With Mclr - Corporates | I Am Gujarat
Gujarati News Corporates રિઝર્વ બેન્ક ટૂંક સમયમાં MCLR સિસ્ટમ દૂર કરશે
રિઝર્વ બેન્ક ટૂંક સમયમાં MCLR સિસ્ટમ દૂર કરશે
Published: Sep 02, 2018 12:00 pm IST
65622007
જોએલ રિબેલો
મુંબઈ:રિઝર્વ બેન્ક ઓફ ઇન્ડિયાએ જણાવ્યું હતું કે, તે માર્જિનલ કોસ્ટ ઓફ ફંડ્ઝ બેઝ્ડ લેન્ડિંગ રેટ્સ (એમસીએલઆર) માટેની માર્ગરેખાની સમીક્ષા કરી શકે, સંભવિતપણે તેને દાખલ કર્યાનાં ત્રણ વર્ષ કરતાં ઓછા ગાળામાં ધિરાણદર માટેની ગણતરી માટેની આ સિસ્ટમને દૂર કરવા માટેની તૈયારીઓ થઈ રહી છે.
2017-'18ના વાર્ષિક અહેવાલમાં આરબીઆઇએ જણાવ્યું હતું કે, તે એમસીએલઆરની માર્ગરેખાની સમીક્ષા કરી શકે તથા વિદેશી બેન્કોની સબસિડિયરાઇઝેશનની સમીક્ષા કરી શકે. તેણે વધારે વિગતો આપી ન હતી.
બેન્કર્સે જણાવ્યું હતું કે, આ સમીક્ષા અનિવાર્ય હતી કેમ કે એમસીએલઆર સિસ્ટમમાં વ્યાજના દરમાં પરિવર્તન પ્રતિબિંબિત થતું નથી. હાલમાં ભારતમાં બેન્કો તેમના આંતરિક બેન્ચમાર્ક પર આધારિત ગણતરી કરે છે કે જેના પર વિવાદ થઈ શકે છે તથા તેને પરિણામે બેન્કો વચ્ચેના દરમાં તફાવત આવે છે. તેમાં પરિવર્તનની શક્યતા છે, તેમ એસબીઆઇના મેનેજિંગ ડિરેક્ટર પીકે ગુપ્તાએ જણાવ્યું હતું.
ઉલ્લેખનીય છે કે નવી એમસીએલઆર વ્યવસ્થાને એપ્રિલ 2016માં શરૂ થયેલા નાણાકીય વર્ષમાં દાખલ કરવામાં આવી હતી તથા તે બેન્કોના થાપણદર સાથે ગાઢ રીતે સંકળાયેલી છે. હવે તમામ નવી ફ્લોટિંગ રેટ લોન એમસીએલઆર સાથે સંકળાયેલી છે. એપ્રિલ 2018થી આરબીઆઇએ તમામ બેન્કોને તમામ જૂની લોનોને સુસંગત બનાવી એમસીએલઆરના બેઝ રેટ સાથે સાંકળવા જણાવ્યું છે.
ઓક્ટોબર 2017માં એમસીએલઆરની સમીક્ષા માટે રચવામાં આવેલી આરબીઆઇની સમિતિના અહેવાલમાં માર્કેટ બેન્ચમાર્ક સાથે બેન્કિંગ ધિરાણદરને સાંકળવાની ભલામણ કરવામાં આવી હતી, બેન્કો દ્વારા સેટ કરવામાં આવેલા દરમાં રહેલી પારદર્શિતામાં સુધારો કરવા ઉપરાંત મોનેટરી પોલિસી ટ્રાન્સમિશનને ઝડપી બનાવવાનો ઉદ્દેશ હતો.
ટ્રેઝરી બિલ અથવા થાપણદરના સર્ટિફિકેટ અથવા સેન્ટ્રલ બેન્કના પોલિસી રેપો રેટને સાંકળતા જોખમમુક્ત દર રાખવા પેનલે ભલામણ કરી હતી. ઉલ્લેખનીય છે કે આ અહેવાલ અંગે રિઝર્વ બેન્ક ઓફ ઇન્ડિયા ખાતેની વિચારણા હજુ બાકી છે.
રિઝર્વ બેન્ક ઓફ ઇન્ડિયાએ ભારતમાં કામ કરતી વિદેશી બેન્કોની સબસિડિયરાઇઝેશનની તેની પોલિસીની સમીક્ષા કરવાનો પણ નિર્દેશ કર્યો છે, આ અંગે જાન્યુઆરી 2011માં એક ચર્ચા પત્રમાં આ વિચાર અંગે દરખાસ્ત કર્યાનાં સાત વર્ષ બાદ આ નિર્દેશ આવ્યો છે. આરબીઆઇએ વધારે શાખાના બદલામાં સ્થાનિક પેટાકંપની ખોલવા માટે વિદેશી બેન્કોને લાલચ આપી છે. જોકે, ફક્ત સિંગાપોર સ્થિત ડીબીએસ અને સ્ટેટ બેન્ક ઓફ મોરેશિયસે જ અત્યાર સુધીમાં સ્થાનિક એકમ ખોલવા માટે અરજી આપી છે.